Дзіцячая літаратура прадстаўлена трыма прызёрамі — Нінай Галіноўскай, Міхаілам Пазняковым, Іванам Муравейкам. Кніга апошняга называецца “Вадзіца з крыніцы”, аўтару ідзе восемдзесят сёмы год, ён былы франтавік. Яго вельмі любяць дзеці, вельмі любяць бібліятэкары і з вялікай ахвотай прапануюць юным чытачам яго кніжкі. А вось у рэспубліканскім маштабе ён заўважаны недастаткова. Гэта тая сітуацыя, якую трэба выпраўляць. Трэба аддаваць належнае па справядлівасці тым, хто шмат зрабіў для развіцця нашай літаратуры.